Rosch Haschana
Rosch Haschana, aa Rosch ha-Schana (Jiddisch Roischeschune, Hebräisch  Kopf bzw. Aunfaung vaum Joa) is da jidische Neijoasdog.

Da jidische Neijoasgruass haast: 'schana tova („a guads Joa“) oda aa שנה טובה ומתוקה 'schana tova u'metuka („a guads und siass Joa“).

Unsa Silvestergruas „an Guadn Rutsch“ is etymologisch meglichaweis vawaundt bzw. a Verballhornung vaum Hebräischn ראש השנה טוב Rosch ha-Schana tov (= an guadn Aunfaung). Dea Spruch deafat eascht im 20. Joahundat im Austro-Boarischn glaifig wuan sei.

Da Zeitpunkt vaum jidischn Neijoa 

Des Datum vaum jidischn Neijoasdog wexlt Joa fia Joa, weu da traditionölle jidische Kalenda noch Mondmonatn rechnet. Es findt owa imma im Septemba oda Oktoba stott.

De Tabön zagt auf, auf wöchas Datum Rosch Haschana jeweus foit. Rosch Haschana faungt scho am Vuaomd (noch Sununtagaung) vua dem Dog aun, dea wos in da Tabön aungem is, weu si da jidische Dog nochn Mond richt.

Tradition 

Rosch Haschana is nochn Talmud da Joaresdog vau da Wödschepfung und da Joaresdog vau da Gebuat vaum Adam. Es is da Dog wo ma moralische Bilanz ziagt und in Heagod um a guade Zukumft bittet.

Es is aa da Dog vaum Schofar-Blosn. In da Tora wiad dea Dog aa Dog vaum Schofar gnennt.

Wos Gwaund, Woschn, Hoaschneidn, innare Vuabereitung und Moizeitn betrifft, untascheidt si Rosch Haschana net wesentlich vau aundan jidischn Feiadogn.

Beleg

Im Netz 

 Artike vau talmud.de iwan Elul
 Gebote und Traditionen

Feste und Brauchtum (Judentum)
Artikel auf Wienerisch